《有酒作》
宋代·李新

富贵日厌意，志愿男子多。
饥寒一身赘，奈此两臂何。
有子立参肩，於人犹负痾。
食菜色染颜，肘露枯树柯。
柴门旷宾至如归从，汝往张雀罗。
不粒尚犹可，无酒伤天和。
半世友孙生，斗禄才免薖。
割腹送名酒，一饮衰颊酡。
弱子知有酒，走戏如投梭。
铁也未抵醉，阿林先缓歌。
环守独脚锉，盃到倾长河。
我若不饮酒，顾影已婆娑。
仰看颓檐日，去去疾沧波。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。